Մի շաբաթ առաջ նշվել էր, որ ֆեյսբուքը փորձարկում է նոր ընկերների ցուցակներ, որը նման է լինելու Google+ ցանցի օղակներին: Եվ ահա, ֆեյսբուքն արդեն գործարկում է այդ նոր ծառայությունը: Սակայն այստեղ կա մի տարբերություն. Facebook-ում որոշ ցուցակներ ստեղծվում են ավտոմատ: Facebook-ը ձեր փոխարեն խմբավորում է ընկերներին՝ ըստ ձեր պրոֆիլում լրացված աշխատանքի վայրի, ուսումնական հաստատության, ընտանիքի անդամների և քաղաքի մասին տվյալների: Օրինակ, եթե Ձեր պրոֆիլում նշել եք, որ սովորում եք Հայաստանի Պետական Համալսարանում, ապա ֆեյսբուքը կստեղծի ցուցակ և այդ ցուցակում կավելացնի այն ընկերներին, ովքեր նույնպես իրենց պրոֆիլի տվյալներում նշել են Հայաստանի Պետական Համալսարան: